《次韵陶几道喜雨》
宋代·陈棣

环佩来从十二峰，飞廉清道驾丰隆。
已占月魄离星次，欲采民谣咏雨蒙。
健笔输君三峡峻，新凉许我一樽同。
豚蹄斗酒无多诮，神报邦人亦已丰。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。